Laus Høybye

Laus Rottbøll Høybye (født 11. december 1978) er en dansk skuespiller. Han er uddannet fra Skuespillerskolen ved Odense Teater i 2005. Han har medvirket i en lang række teaterstykker, film, tv-serier og har lagt stemme til adskillige tegnefilm og radiodramaer. Han er særligt kendt for sin rolle som Krumme i filmserien Krummerne.

Karriere 

Laus Høybye udgav i 1991 et kasettebånd/ en cd i forbindelse med filmen Krummerne, studerede musikvidenskab på Københavns Universitet og har medvirket som sanger i musikforestillinger, tegnefilm og udgivelser, bl.a. cd'en Dagen og Vejen, hvor han var solist i numre komponeret af hans far, komponist og korleder John Høybye.

På film debuterede Laus Høybye som skuespiller i filmen Camping i 1990 og blev landskendt som Krumme i de populære familiefilm Krummerne (1991) og Krummerne 2 - Stakkels Krumme (1992). Titelsangen, "Krummes Sang", på cd solgte platin.

På teatret debuterede Laus Høybye som uddannet skuespiller i 2005 i forestillingen Den store Bastian på Svalegangen i Aarhus. Han har medvirket i en lang række skuespil fortrinsvis i København: Den politiske Kandestøber på Grønnegårdsteatret, som Børge i Olsenbanden – The Musical i Tivolis Koncertsal og alderdomskomedien Evig Ung på Nørrebro Teater.

I 2009 medvirkede han i DR's julekalender Pagten som nissen Gibbus. I 2011 spillede han en af hovedrollerne i DR's tv-serie Lykke, som Lykkes småneurotiske tvillingebror, Thomas.

Laus Høybye er en del af satiregruppen PLATT-FORM sammen med kollegerne Jakob Fauerby og Mille Hoffmeyer Lehfeldt der i 2014 blev Reumert-nomineret for det musikalske comedy-show Har du set min nissehue mor?

Fra april 2016 har PLATT-FORM sendt satireindslag på P1 Morgen på Danmarks Radio to gange om ugen med programmerne Kirkesangerne og Krisetelefonen for I-landsproblemer

Filmografi

Film

tv og radio

Stemme i tegnefilm 
 Luftens Helte (1990) - Kim Luftskipper
 Rejsen til Amerika 2 (1991)
 Tom & Jerry Som Redningsmænd (1992) – Jerry
 Svaneprinsessen (1994)
 Fedtmule og søn (1995)
 Herkules (1997) – ung Herkules
 Lady og Vagabonden 2: Vaks på eventyr (1998)
 Tarzan (1999)
 En ekstrem Fedtmule-film (Fedtmule og søn 2) (2000)
 Kim Possible (2002 - 2008)
 Silver Fang - Uncut-udgivelsen (2003)
 Bionicle: Lysets maske (2003)
 Bionicle 2: Legenderne om Metru Nui (2004)
 Bionicle 3: Et net af skygger (2005)
 Happy Feet (2006) (Mumle)
 Boog & Elliot (2006)
 Kejserens nye skole (2006 - 2008)
 Bee Movie (2007)
 Bakugan (2007)
 Robotboy (2005)
 Camp Lazlo (2005 - 2008)
 Atomic Betty (2004)
 Skylanders: Spyro's Adventure (2011) (Video spil) (Spyro)
 Smølferne (2011) (Klumpesmølf)
 Happy Feet 2 (2011) (Mumle)
 Skylanders: Giants (2012) (Video spil) (Spyro)
 Smølferne 2 (2013) (Klumpesmølf)

Teater 
 Den store Bastian (2005 Svalegangen)
 Heaven (2005 Den Anden Opera)
 Ronja Røverdatter (2006 Folketeatret)
 Waco (2006 Kaleidoskop)
 Marthas tema (2006 Odense Teater)
 Olsenbanden – The Musical (2007 Tivoli)
 Don Juan (2007 Betty Nansen)
 Erasmus Montanus (2007 Grønnegårds Teater)
 Kopftot (2007 Café Teatret)
 Core (2008 Gasværket)
 Den politiske Kandestøber (2008 Grønnegårds Teater)
 Øjeblikket (2009 Betty Nansen)
 Evig ung (2010 Nørrebro Teater)
 Palle, Polle & Ruth (2010 Det Kongelige Teater)
 Sandsynligvis (2010 Husets Teater)
 Next to Normal (2012 Nørrebro Teater)
 København (2013 Nørrebro Teater)
 Har du set min nissehue mor? (2013-2015 Nørrebro teaters Frederiksbergscene og turné)
 Jordens søjler (2016 Østre Gasværk)
 Penthesilea (2019 Det Kongelige Teater)
 Lazarus'' (2022 Det Kongelige Teater)

Eksterne henvisninger

Noter 

Skuespillere fra Danmark
Tegnefilmsdubbere fra Danmark